AOT วิ่งต่อ! จับตางบ Q1/66 พลิกกำไร 159 ลบ. รับตัวเลขผู้โดยสารฟื้นแรง
ราคาหุ้น AOT บวกต่อเกือบ 1 % จับตางบไตรมาส 1/66 พลิกกำไร 159 ล้านบาท ขานรับตัวเลขผู้โดยสารฟื้นแรง โบรกชูเป้า 85 บาท
ราคาหุ้น AOT บวกต่อเกือบ 1 % จับตางบไตรมาส 1/66 พลิกกำไร 159 ล้านบาท ขานรับตัวเลขผู้โดยสารฟื้นแรง โบรกชูเป้า 85 บาท
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 10:25 น. อยู่ที่ระดับ 75.25 บาท บวก 0.25 บาท หรือ 0.33% สูงสุดที่ระดับ 75.75 บาท ต่ำสุดที่ระดับ 75.25 บาท ด้วยมูลค่าการซื้อขาย 329.47 ล้านบาท

ด้าน บล.ฟินันเซีย ไซรัส คาดว่า กำไรของ AOT ในไตรมาสแรกงวดปี 66 จะพลิกกำไร 159 ล้านบาท หลังจากขาดทุนมาโดยตลอดตั้งแต่มีการแพร่ระบาดของโควิด-19 ได้แรงหนุนจากจำนวนผู้โดยสารในประเทศและต่างประเทศที่ฟื้นตัวเป็น 82% และ 51% เทียบกับก่อนโควิด-19 ตามลำดับ เพิ่มขึ้นจาก 74% และ 36% ในไตรมาส 4 งวดปี 65 (ก.ค.-ก.ย.65) หนุนรายได้สัมปทานให้ฟื้นตัวด้วยเช่นกัน
ส่วนการเปิดประเทศของจีนจะเป็น Upside โดยหากอิงปี 2562 นักท่องเที่ยวจีนคิดเป็นสัดส่วนถึง 30% ของรายได้ผู้โดยสารของ AOT คาดว่าจะหนุนให้กำไรสุทธิงวดปี 66-67 เร่งตัวอย่างมีนัยยะเป็น 1.3 หมื่นลบ.และ 3.3 หมื่นลบ. ตามลำดับ สูงกว่าช่วงก่อนโควิด-19 ที่ 2.4 หมื่นลบ. จากจำนวนผู้โดยสารที่จะกลับไปเท่าก่อนโควิด-19 ในปี 2567 และ Minimum Guarantee จาก King Power ที่เพิ่มขึ้นในเดือน เม.ย.66 เป็น 233 บาทต่อผู้โดยสาร จากเดิมที่ 90 บาท/ผู้โดยสาร
นอกจากนี้ยังมี Upside จากสนามบินใหม่ 3 แห่งทั้งอุดรธานี บุรีรัมย์ และกระบี่ ที่มีโอกาสถูกโอนมาให้ AOT ในครึ่งปีแรกปี 66 ขึ้นอยู่กับการอนุมัติของคณะรัฐมนตรี (ครม.) คงราคาเป้าหมาย 85 บาท แนะนำ “ซื้อ”